Իմամի դուրս գալուն պես բղավոց լսվեց: Այդ ձայնի աղբյուրը մի գիրուկ կին էր, որին ոչ ոք չէր հիշում: Թմբկաթաղանթը ծակող բարձր ձայնից մի պահ դեմքը կարմրեց, ձայնը խռպոտեց, ամբողջ մարմնով սկսեց ցնցվել: Այնքան ահավոր վիճակում էր, որ մյուսները լռելով՝ հարգանքով հետևում էին նրան: Նրա ճչոցն այնքան ազդեց բոլորի վրա, որ կանայք, չնայած գիտեին, որ իր դերն է կատարում, շատ չանցած միացան նրան, սկսեցին բղավել: